**Յուրի Ջորկաեֆ** (ֆր.՝ Youri Djorkaeff, մարտի 9, 1968(1968-03-09)[…], Լիոն), ֆրանսիացի ֆուտբոլիստ, հարձակողական ոճի կիսապաշտպան։ Կալմիկի և հայուհու զավակ է։ Հանդես է եկել «Ստրասբուր», «Մոնակո», «Պարի Սեն Ժերմեն», «Ինտերնացիոնալ», «Կայզերսլաուտերն», «Բոլթոն», «Բլեքբեռն» թիմերում։ Ֆրանսիայի հավաքականում անցկացրել է 67 խաղ, խփել 26 գոլ։ 1998 թվականի աշխարհի և 2000 թվականի Եվրոպայի չեմպիոն, 1996 Եվրոպայի գավաթակիրների և 1998 ՈՒԵՖԱ-ի գավաթակիր։

Կենսագրություն
--------------

Յուրի Ջորկաեֆը ծնվել է 1968 թվականի մարտի 9-ին Ֆրանսիայի Լիոն քաղաքում։ Յուրիի հայրը՝ լեհուհու և կալմիկի (որը արտագաղթել էր Ֆրանսիա Հոկտեմբերյան հեղափոխությունից հետո) որդի է, նախկինում հայտնի ֆուտբոլիստ էր՝ Ժան Ջորկաեֆը, մայրը՝ հայուհի Մարի Օհանյանն է։

Յուրին մեծացել և դաստիարակվել է հայկական սփյուռքում։ Ավելի ուշ նա նշում էր, որ կապված է հայկական մշակույթին և պատմությանը։ Մասնավորապես, թեև նրա կինն իսպանուհի է, նրանք պսակադրվել են հայկական եկեղեցում։

Ֆուտբոլային կարիերա
-------------------

Յուրի Ջորկաեֆը սկսել է ֆուտբոլ խաղալ դպրոցում՝ Վիլերբան ակումբում, իսկ պրոֆեսիոնալ կարիերան սկսել է 1984 թվականին Գրենոբլ ակումբում, այնուհետև հանդես է եկել Ստասբուր, Մոնակո, Պարի Սեն֊Ժերմեն, Ինտեր Միլան, Կայզերսլաուտերն, Բոլթոն Ուոնդերերս, Բլեքբեռն Ռովերս, ՄետրոՍտարզ (Ռեդ Բուլ Նյու Յորք) ֆուտբոլային ակումբներում։

Ինտերում հանդես գալու առաջին իսկ օրից երկրպագուները ֆուտբոլիստին «փայլուն» (թանկարժեք) անվանեցին, իսկ իտալացի հայտնի մարզիչ Չեզարե Մալդինին նրա մասին ասաց հետևյալը.

|  |  |  |
| --- | --- | --- |
|  | Հայկական ոգին և ֆրանսիական կոփվածությունը Յուրիին դարձրել են աշխարհի ամենալավ կիսապաշտպանը։ |  |

Ջորկաեֆն առաջին անգամ հանդես է եկել Ֆրանսիայի ֆուտբոլի ազգային հավաքականում 1993 թվականի հոկտեմբերի 13-ին՝ Իսրայելի դեմ հանդիպմանը (2։3)։ 1998 (7 խաղ, 1 գոլ), 2002 (3 խաղ) թվականների աշխարհի առաջնությունների, 1996 (5 խաղ, 1 գոլ), 2000 (5 խաղ, 2 գոլ) թվականների Եվրոպայի առաջնությունների, Կոնֆեդերացիայի 2001 թվականի գավաթի (5 խաղ, 1 գոլ) մասնակից։ Հավաքականում ավարտել է կարիերան 2002 թվականի աշխարհի առաջնությունից հետո։ Ընդհանուր առմամբ հավաքականում անցկացրել է 82 հանդիպում, խփել 28 գոլ։

1997 թվականին Ռուսական ֆուտբոլի 100-ամյակին նվիրված խաղում խաղացել է ՖԻՖԱ-ի հավաքականում՝ ընդդեմ Ռուսաստանի հավաքականի։ Խփել է 1 գնդակ։

Կարիերան ավարտել է 2006 թվականի հոկտեմբերի 29-ին վնասվածքից հետո։ Ֆրանսերեն սինգլ է ձայնագրել՝ Vivre dans ta lumière («Ապրել քո աշխարհում»)։

1998 թվականին ստացել է Պատվո լեգիոնի ասպետ շքանշան։ Հայաստանի Հանրապետության պատվավոր քաղաքացի։

2010 թվականի հուլիսին Ջորկաեֆը France Football-ին տված հարցազրույցում հայտարարել է, որ դեմ չէ մի օր գլխավորել Հայաստանի ֆուտբոլի ազգային հավաքականը։

Ծանոթագրություններ
------------------

**Քույր նախագծում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Discogs — 2000.
3. 1 2  Արգենտինական ֆուտբոլի տվյալների շտեմարան (իսպ.)
4. ↑  Газета СПОРТ-ЭКСПРЕСС. ФРАНЦИЯ — АРМЕНИЯ. Юрий ДЖОРКАЕФФ: «НА „СТАД ДЕ ФРАНС" СОСТОИТСЯ СЪЕЗД АРМЯН»
5. ↑  Юрий Джоркаефф. Армянский бриллиант во французской оправе(չաշխատող հղում)
6. ↑  «Статья на сайте «Чемпионат.ру» посвященная дню рождения Юрия Джоркаеффа». Արխիվացված է օրիգինալից 2010 թ․ մայիսի 15-ին. Վերցված է 2016 թ․ մայիսի 23-ին.
7. ↑  Football: Knowledge — does Shay Given really carry holy water with him at every match? | Football | guardian.co.uk
8. ↑  «France honors World Cup winners - Government gives Legion of Honor to players, coaches». CNN/SI. 1998 թ․ սեպտեմբերի 1. Արխիվացված է օրիգինալից 2011 թ․ հունիսի 4-ին. Վերցված է 2006 թ․ հուլիսի 20-ին.
9. ↑  
«Décret du 24 juillet 1998 portant nomination à titre exceptionnel». *JORF*. **1998** (170): 11376. 1998 թ․ հուլիսի 25. PREX9801916D. Վերցված է 2009 թ․ մարտի 10-ին.
10. ↑   Труд:Сын за отца
11. ↑  «Джоркаефф был бы не прочь возглавить сборную Армении». Արխիվացված է օրիգինալից 2010 թ․ հուլիսի 30-ին. Վերցված է 2016 թ․ մայիսի 23-ին.

Արտաքին հղումներ
----------------

* Матчи за сборную на сайте RSSSF (անգլ.)
* Клубная статистика

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · CUP2002.RU · eu-football.info (խաղացող) · FootballDatabase.eu · L’Équipe · MLS · National Football Teams.com · Soccerbase (խաղացող) · playmarkerstats.com (խաղացող) · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · ՖԻՖԱ · Discogs · Internet Movie Database |
|  |
| Բառարաններ և հանրագիտարաններ | Արմենիապեդիա · Munzinger · Universalis |
|  |
| Չափորոշչային վերահսկողություն | BNF: 15069296p · GTAA: 93975 · ISNI: 0000000001877462 · SUDOC: 116386029 · VIAF: 34744463 · WorldCat VIAF: 34744463 |

 |